สาเหตุน้ำเน่าเสียส่งกลิ่นเหม็นเกิดจาก  1).อาคารสูงขนาดใหญ่ และสถานประกอบการต่างๆ ระบายน้ำทิ้งที่ไม่ได้มาตรฐานฯ ลงสู่คลองยายสุ่น ทั้งนี้ คลองยายสุ่นเป็นคลองต้นแบบ เพื่อการวางแผนแก้ไขปัญหาน้ำเน่าเสียและปรับภูมิทัศน์เพื่อให้เป็นที่ปลอดภัย ซึ่งจะดำเนินการรวบรวมน้ำเสียจากคลองยายสุ่นในเขตพื้นที่เขตห้วยขวางและเขตดินแดง ที่เกิดขึ้นจากบ้านเรือนและสถานประกอบการไปบำบัดที่โรงควบคุมคุณภาพน้ำดินแดง  โดยก่อสร้างท่อ PVC ขนาด 40 เซนติเมตร ความยาวประมาณ 600 เมตร จากพื้นที่เขตดินแดง และพื้นที่เขตห้วยขวาง ความยาวประมาณ 1,000 เมตร รวบรวมน้ำเสีย ไปยังโรงควบคุมคุณภาพน้ำดินแดงเพื่อฟื้นฟูคุณภาพน้ำคลองให้มีคุณภาพดีขึ้น ทั้งนี้ คาดว่าโครงการจะแล้วเสร็จในปี 2566 2). ผลกระทบจากการทำงานก่อสร้างพื้นดาดท้องคลองยายสุ่น ซึ่งคลองยายสุ่น บริเวณดังกล่าว อยู่ระหว่างดำเนินการงานก่อสร้างโครงการก่อสร้างเขื่อน ค.ส.ล. (ดาดท้องคลอง) และสถานีสูบน้ำลำรางยายสุ่น จากถนน รัชดาภิเษกถึงคลองสามเสน(ครั้งที่2) ซึ่งสำนักการระบายน้ำได้ว่าจ้างบริษัทบริษัท อาร์.เค.เจ. เอ็นจิเนียริ่ง จำกัด เป็นผู้รับจ้างเหมาดำเนินการ จึงคาดว่าผู้รับจ้างจะดำเนินงานก่อสร้างพื้นดาดท้องคลองยายสุ่น บริเวณนี้แล้วเสร็จประมาณเดือนมีนาคม 2566  การแก้ไขเบื้องต้นจะให้ผู้รับจ้างดำเนินการถ่ายเทหมุนเวียนน้ำในคลองให้มีสภาพที่ดีขึ้นต่อไป
น้ำเน่าเสีย ส่งกลิ่นเหม็น
ขอบคุณนะคะที่รับฟังและแก้ปัญหา เป็นกำลังให้ค่ะ